PTTEP มอบเงินสนับสนุนแก่จุฬาลงกรณ์ฯ
PTTEP มอบเงินสนับสนุนแก่จุฬาลงกรณ์มหาวิทยาลัยในการผลิตชุดตรวจคัดกรองความเสี่ยงต่อการติดเชื้อ COVID-19 เบื้องต้น
8 เม.ย. 2563

นายพงศธร ทวีสิน ประธานเจ้าหน้าที่บริหารและกรรมการผู้จัดการใหญ่ บริษัท ปตท.สำรวจและผลิตปิโตรเลียม จำกัด (มหาชน) หรือ PTTEP มอบเงินสนับสนุน 4,000,000 บาท แก่ ศ.ดร.บัณฑิต เอื้ออาภรณ์ อธิการบดีจุฬาลงกรณ์มหาวิทยาลัย ในการผลิตชุดตรวจคัดกรองความเสี่ยงต่อการติดเชื้อ COVID-19 เบื้องต้น (Chula COVID-19 Strip Test) โดยเป็นการตรวจหาแอนติบอดีในเลือด ซีรัม หรือพลาสมา เพื่อคัดกรองผู้ที่มีความเสี่ยงต่อการติดเชื้อด้วยวิธีการที่รวดเร็ว ซึ่งจะเป็นการส่งเสริมแนวทางป้องกันการแพร่ระบาดของไวรัสโควิด-19 การมอบเงินสนับสนุนดังกล่าวจัดขึ้น ณ จุฬาลงกรณ์มหาวิทยาลัย